అమ్మకానికి ఎయిర్‌ ఇండియా ఆస్తులు
- ముంబయి, చెన్నై, కోయంబత్తూర్లలో స్థలాల విక్రయం
- సిద్ధమైన కేబినెట్‌ నోట్‌
- వివిఐపి ప్రయాణికుల బాకీ 600 కోట్లు
న్యూఢిల్లీ : నష్టాల్లోవున్న ప్రభుత్వ రంగ సంస్థ ఎయిర్‌ ఇండియా వివిధ ప్రదేశాలలలో ఉన్న సంస్థ ఆస్తులను విక్రయించాలని నిర్ణయించింది. దీని ద్వార సుమారు 250 కోట్ల రూపాయలను సమకూర్చుకోవాలని ఆలోచిస్తుంది. ముంబయి, చైన్నై, కోయంబత్తూరులోవున్న స్థలాలను అమ్మాలని సంస్థ నిర్ణయించింది. ముంబయిలో 90 కోట్ల రూపాయల విలువచేసే ప్లాట్లను విక్రయించాలని నిర్ణయించింది. చెన్నైలోవున్న 120 కోట్ల రూపాయలన పార్శిల్‌ స్థలాన్ని అమ్మివేస్తుంది. కోయంబత్తూరులోవున్న పార్శిల్‌ స్థలం విలువ 30 కోట్ల వరకు ఉండవచ్చని అంచనా. ఈ మూడు ప్రదేశాల్లోవున్న ఆస్తుల అమ్మకానికి సంబంధించి కేబినెట్‌ నోట్‌ సిద్ధమైందని ఉన్నతాధికారులు తెలిపారు. ఎయిర్‌ ఇండియా 40 వేల కోట్ల రూపాయల నష్టాల్లో నడుస్తున్నది. సంస్థ మనుగడ కోసం 2012లో బెయిలవుట్‌ ప్యాకేజిని పొందింది. యుపిఎ హాయాంలో ఉద్ధీపన ప్యాకేజీ ద్వారా 30 వేల కోట్ల రూపాయలను తొమిదేళ్లలో సేకరించారని నిర్ణయించారు. మరోవైపు సంస్థకు రావాల్సిన 2,400 కోట్ల రూపాయల బకాయిల్ని రాబట్టుకునేందుకు తీవ్ర ప్రయత్నాలు చేస్తోంది. ఇందులో 600 కోట్ల రూపాయలు కేవలం వివిఐపిల ప్రయాణాల ద్వారా రావాల్సి ఉంది. మిగతా లోటు 1,800 వేల కోట్ల రూపాయను కేంద్ర గ్రాంటుగా ఇవ్వాలని డిమాండ్‌ చేస్తోంది. నిధుల సేకరణపై
జూలై 21 నుంచి ప్రారంభంకానున్న పార్లమెంటు వర్షకాల సమావేశాల్లో చర్చించే అవకాశం ఉంది. 2015-16 కేంద్ర బడ్జెట్‌లో ఎయిర్‌ ఇండియా 4,300 కోట్లను కేటాయించాలని కోరింది. కానీ 2,500 కోట్లను మాత్రమే బిజెపి ప్రభుత్వం ఇచ్చింది.1,800 కోట్ల రూపాయలను నష్టాల నివారణకు మంజూరు చేయాలని కేంద్రానికి ఎయిర్‌ ఇండియా విజ్ఞప్తి చేస్తోంది.
మీ స్నేహితులకు రికమెండ్ చెయ్యండి